《瑞雪》
明代·张嗣纲

大有年徵降瑞祥，新春处处百花香。忽惊梅蕊霜如蜜，渐见松盘雪似糖。

几世玉皇霏玉屑，千年琼女下琼浆。天心不爱珍奇宝，故与人间见露瀼。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。